**Pádové otázky a skloňovanie podstatných mien**

**Zopakujme si:**

1. Čo pomenúvajú podstatné mená?....osoby, zvieratá, veci
2. Akými otázkami sa pýtame na osoby? .....**kto?** Na zvieratá a veci?....**čo?**

3. Používame podstatné mená iba v základnom tvare? Nie, používame ich rôznych tvaroch.

NAUČME SA, pádové otázky a čo je to skloňovanie  podstatných mien:

Prečítaj:

**Janko** bol večer dlhšie vonku. **Jankovi** bola **od chladu** zima. Stretol **spolužiaka** Mariána. **So spolužiakom** sa prechádzal a rozprával. Doma si sadol **k radiátoru**, aby sa zohrial. Ráno zostal ležať **v posteli**. Bolelo ho **hrdlo**. Lekár ho vyšetril a povedal, že má **angínu**. V noci mal teplotu. **Od mamičky** dostal tabletky. Mamička ostala v noci **pri Jankovi**. **Teplomerom** mu merala teplotu.

Odpovedaj na otázky:

1.**Kto** bol chorý? (Janko) 1. **Čo** Janka bolelo? (hrdlo)

2. Od **koho** dostal tabletky? (od mamičky) 2. Od **čoho** dostal angínu? (od chladu)

3. **Komu** bola zima? (Jankovi) 3. K **čomu** si Janko sadol? ( k radiátoru)

4. **Koho** stretol večer? (spolužiaka) 4. **Čo** Janko dostal? (angínu)

6. Pri **kom** mama ostala v noci? (pri Jankovi) 6. V **čom** Janko ležal? (v posteli)

7. **S kým** sa prechádzal? (so spolužiakom) 7. **Čím** mama merala teplotu? (teplomerom)

To sú pádové otázky pre osoby. To sú pádové otázky pre zvieratá a veci.

****

**ZAPAMÄTAJ SI.**

V slovenčine máme 6 pádov. V týchto pádoch **podstatné mená skloňujeme.**

5. pád sa nepoužíva.

Na pády sa pýtame **pádovými otázkami**:

* 1. pád : **kto? čo?**
* 2. pád : **koho ? čoho ?**
* 3. pád : **komu ? čomu ?**
* 4. pád : **koho ? čo ?**
* 6. pád : **o kom ? o čom ?**
* 7. pád : **s kým ? s čím ?**

**Čo je to teda skloňovanie?**

Prečítaj vety:

Z lesa vyšiel **chlap**.

Od **chlapa** nás delila veľká vzdialenosť.

Videli sme **chlapa**.

Videli sme, že je to vysoký **chlap**.

Pri **chlapovi** kráčalo dievčatko.

Viedlo sa s **chlapom** za ruku.

* To isté podstatné meno sa zjavuje v **rozličných podobách - tvaroch.**

***(chlap, chlapa, chlapovi, chlapom)***

****

**ZAPAMÄTAJ SI.**

**Zmena tvaru** všetkých podstatných mien **sa volá skloňovanie.**

Tvary sa vyjadrujú **rôznymi pádmi**.